Fundur haldinn í grunnskólanum kl. 20:15.

Mætt eru: Silja Eyrún, Dagný, Ingibjörg, Ásta Kristín, Sigursteinn og Brynja

**Dagskrá:  
1. Fyrirlestur með Hermanni  
2. Næstu skref ss verkefni fyrir 1. til 3. bekk og aðalfundur   
3. Önnur mál**

1. Fyrirlestur: **- Fræðsla um tölvu og snjalltækjanotkun barna og ungmenna.** Samráðshópur um forvarnir í Borgarbyggð og Foreldrafélag Grunnskólans í Borgarnesi ætla að bjóða upp á fyrirlestur fyrir foreldra um snjalltækjanotkun.  
   Fyrirlesari er Hermann Jónsson frá Erindi (Samstök um samskipti og skólamál).   
   Hermann hefur einnig haldið fjölda fyrirlestra um uppeldi og eineltismál og kom hann í Borgarnes fyrir nokkrum árum með fyrirlesturinn Ást gegn hatri.

Fyrirlesturinn verður í **Hjálmakletti fimmtudaginn 16. mars kl. 20:00 – 21:30**

Ætlum að auglýsa mjög vel og vonumst eftir góðri mætingu

1. Fræðsla eða uppákoma fyrir 1. – 3. bekk. Höfum verið að reyna að skipurleggja eitthvað fyrir þau síðan Þorgrímur Þráinsson hitti alla eldri bekkina. Höfum sent pósta á kennara til að fá ráðleggingar og hugmyndir um hvað væri sniðugt fyrir þau. Höfum lítil sem engin viðbrögð fengið. Ætlum að athuga með sniðugan leikhóp eða fá rithöfund til að koma.
2. Önnur mál:

* a) Ófærð: Skólanum var lokað vegna veðurs kl. 13:00 föstudaginn 24.02.17. Foreldrafélagið sendi frá sér ályktun vegna þessa:
* **Borgarnesi 8.mars 2017**
* **Ályktun**

*Foreldrafélaginu bárust ábendingar eftir að ákveðið var að ljúka kennslu fyrr en venjulega vegna slæmrar veðurspár föstudaginn 24.febrúar 2017. Um tvö atriði er helst að ræða. Annað er með hversum stuttum fyrirvara va ákveðið að ljúka skóla fyrr sem gaf foreldurm lítið ráðrúm til að gera ráðstafanir til að sækja börnin sín. Seinna atriðið snýst um að ung börn voru send með skólabíl fyrr heim en ella og voru sum strandaglópar í biðskýlum þar sem enginn var kominn heim til að taka á móti þeim.*

* *Það er okkar ósk að skólinn fái að vera athvarf nemendanna, sérstaklega þeirra yngri þegar upp kemur sú staða að veður er of vont og foreldrar geti þá sótt börn sín þangað þó það sé eftir skólatíma. Börnin eru þá örugg og á vísum stað.*

b) Umræða um íþróttafatnað í íþróttatímum. Mörg börn eru hætt að koma með íþróttaföt og eru bara í leggings eða jogginggöllum, þ.e. sömu fötum og þau nota allan skóladaginn. Fara svo ekki heldur í sturtu. Þarf að gefa út skýrari reglur um sturtuferðir og íþróttafatnað. Gott væri að fara yfir þetta af hreinlætis- og heilsufars ástæðu. Og svo sömu reglur gildi fyrir alla.

c) Umræða um fulltrúaráð: Þurfum að bóka fund með bekkjarfulltrúum. Hugmynd að þeir finni arftaka sinn og búið verði að finna nýja fulltrúa fyrir lok skólaársins. Í þeim tilgangi að starfið geti hafist fyrr næsta haust.

Í lokin ræddi stjórnin um ókosti þess að hafa ekki fulltrúa frá skólanum með í stjórninni. Svo gott að hafa þeirra hlið af málunum þegar við sitjum fundi.

Fleira ekki gert. fundi slitið kl. 21:30.

Fundargerð ritaði Brynja Baldursdóttir